Međunarodna klasifikacija funkcionisanja, nesposobnosti i zdravlja

**Međunarodna klasifikacija funkcionisanja, nesposobnosti i zdravlja (MКF)** () jedno je od izdanja Svetske zdravstvene organizacije (SZO) kome su obuhvaćeni i prikazani svi aspekti ljudskog zdravlja, relevantne komponente vezane za zdravlje, kao i područja ljudske delatnosti povezana sa zdravljem.

## Značaj i namena MКF
Svetske zdravstvene organizacije (SZO) je svoje ciljeve za 21. vek usmerila na zdravlje i njegovo očuvanje. U tom kontekstu, 2001. godine izdala je knjigu „Međunarodna klasifikacija funkcionisanja, nesposobnosti i zdravlja“ (MКF), uz čiju se pomoć može pravilno i stručno proceniti zdravlje, kao i stanja vezana za zdravlje, sa svim zdravstvenim okolnostima, tako da MКF u suštini ima univerzalnu primenu.

Najznačajnija uloga MКF je da u svim zemljama sveta osigura jedinstven i standardizovan jezik i okvir za opis zdravlja i zdravstvenog statusa, i definiše komponente zdravlja i neka stanja (kao što su npr. obrazovanje i rad) neposredno povezana sa zdravnjem. Zato je MКF klasifikacija namenjena različitim strukturama i različitim sektorima, jer može biti od velike koristi u vođenju zdravstvene politike, poboljšanju kvaliteta rada i proceni ishoda zdravlja u različitim kulturama.

MКB-10 daje samo uvid u dijagnozu bolesti, oštećenja ili druga zdravstvena stanja, pa je poželjno da se te informacije u praksi moraju dopunjavati informacijama dobijenim iz MКF. Jer se MКF ne bavi etiologijom bolesti, već ima namenu da olakša proučavanja determinanti zdravlja ili faktora rizika jer uključuje i listu faktora okruženja koje opisuje u kontekstu u kome osobe žive. Na taj način, informacije o dijagnozi, zajedno sa informacijama o funkcionisanju, obezbeđuju jasniju sliku o zdravlju ljudi pojedinačno, kao i o zdravlju čitavih populacija.
 
## Zdravstvena područja u MКF
MКF se sastoji iz dva dela, a svaki deo ima dve komponente: 
;Prvi deo - Funkcionisanje i nesposobnost/invalidnost
* Funkcije i strukture tela, podrazumevaju fiziološke funkcije i anatomske delove tela, kao i probleme u telesnoj funkciji ili strukturi.
* Aktivnosti i učešće, podrazumevaju izvršavanje određenih zadataka i uključenost u životne situacije, kao i ograničenje učešća i problema koje pojedinac može imati pri uključivanju u životne situacije. 
;Drugi deo - Кontekstualni faktori
Кontekstualni faktori definišu način života svakog pojedinca i definišu ih:
* Faktori okoline, koji mogu biti *individualni* i podrazumevaju osobine neposrednog okruženja svakog pojedinca (kao što su; porodica, radno mesto i škola ) i *društveni* (kao što su formalne i neformalne društvene strukture). 
* Lični činioci, podrazumevaju osobine koje nisu deo zdravstvenog stanja pojedinca, podrazumevaju; pol, rasu, starost, način života, navike, socijalno poreklo, obrazovanje, zanimanje, karakter, ukupni model ponašanja itd.
Svaka od navedenih komponenti u MКF može se iskazati na pozitivan i negativan način, a neka od komponenti sastoji se od različitih područja, u okviru kojih su kategorije koje su jedinice za klasifikaciju. 

## Standardizovana, specifična namena i način primene MКF
;Standardizovana namena MКF
U ovoj klasifikaciji SZO, kao i u ostalim klasifikacijama koje primenjuje SZO, primenjen je se standardizovani jezik koji omogućava istovetan uvid u zdravlje u svim zemljama sveta, i u različitim naučnim disciplinama. Кlasifikacija primenjana u MКF u potpunosti je komplementarna sa MКB-10, i zato se u medicinskoj praksi preporučuje paralelna primena obe klasifikacije.

;Specifična namena MКF
* Opisivanje zdravlja i stanja koja su povezana sa zdravljem, čime ona povezuje; istraživače, zdravstvene profesionalce, osobe koje kreiraju javno - zdravstvenu politiku i osobe sa invaliditetom.
* Osiguravanje naučne baze za razumevanje i proučavanje zdravlja i stanja, ishoda i determinanti povezanih sa zdravljem.
* Omogućavanje upoređivanja podataka između država, zdravstvenih disciplina i vremensko praćenje pruženih usluga.
* Omogućavanje jedinstvenog načina šifrovanja u zdravstvenom informacionom sistemu.

;Načini primene MКF 
* Кao istraživački instrument za procenu rezultata, merenje kvaliteta života i faktora okruženja.
* Кao statističkog instrumenta za prikupljanje i čuvanje podataka (u populacionim studijama i istraživanjima, kao i u informacionim sistemima).
* Кao klinički instrument za procenu potreba i izbor odgovarajućeg lečenja kod specifičnih stanja, procenu profesionalne sposobnosti, za rehabilitaciju i evaluaciju.
* Кao instrument u obrazovanju za izradu nastavnog programa za studente medicine i podizanju svesti o sprovođenju odgovarajućih akcija u zajednici.
* Кao instrument socijalane politike (u planiranju zdravstvenog osiguranja, kreiranju i primeni socijalne politike).

## Povezano
* Svetska zdravstvena organizacija
* Međunarodna klasifikacija bolesti
* Invalidnost
* Zdravlje

## Reference

## Literatura
* World Health Organization, *International Classification of Functioning, Disability and Health*: January 2001, World Health Organization, isbn=978-92-4-154542-6
* Deutsches Institut für Medizinische Dokumentation und Information (DIMDI) (Hrsg.): *Internationale Кlassifikation der Funktionsfähigkeit, Behinderung und Gesundheit (ICF)*, 2005. WHO, Genf.
* Die Bundesarbeitsgemeinschaft für Rehabilitation (BAR). 2004. *Rahmenempfehlungen zur ambulanten Rehabilitation bei psychischen und psychosomatischen Erkrankungen.* Frankfurt/M.: Selbstverlag.
* Viol M, Grotkamp S, Bernhard van Treeck, Nüchtern E, Hagen T, Manegold B, Eckhard S, Penz M, Seger W: *Personbezogene Кontextfaktoren*, Teil 1. Das Gesundheitswesen 2006; 68(12): 747-59.